DMI varsler om, at onsdag aften kan blive en meget våd fornøjelse for flere nordjydere.

DMI risiko for lokale skybrud og torden i blandt andet Vendyssel, Himmerland, Storaalborg og Jammerbugt. Der er risiko for tordenbyger og lokale skybrud. Der kan lokalt falde mellem 15 og 25 mm regn på 30 min. DMI beder folk være opmærksomme på, at lavtliggende områder som f.eks. kældre, vejbaner og viadukter kan oversvømmes. Ligesom man skal tilpasse kørselshastigheden til sigtbarhedsforholdene, hvis man er ude og køre onsdag aften, ligesom der advares mod at køre i vand, da man ikke kan vurdere dybden. Og så er der en opfordning til husejere i forbindelse med varslet om skybrud, for det kan blive nødvendigt lige at tage et ekstra tjek på tagrender og nedløbsrør. Med skybruddet kan der følge torden, som kan medføre risiko for lynbrande og fejl på elektriske systemer. Ifølge DMI vil varslet foreløbig kun gælde for onsdag aften.